**Nr. 392/.............. .2022**

**Raport**

**privind rezultatele acţiuniIor de control pentru verificarea respectării legislaţiei în vigoare privind alimentele şi ingredientele alimentare tratate cu radiaţii ionizante.**

Având în vedere Planul naţional de acţiuni tematice de control în sănătate publică aprobat pentru anul 2020, precum şi responsabilităţile Ministerului Sănătăţii în ceea ce priveşte controlul pe piaţă al alimentelor şi ingredientelor alimentare tratate cu radiaţii ionizante, Inspecţia Sanitară de Stat din cadrul Ministerului Sănătăţii a dispus organizarea în perioada **16.05.2022-31.05.2022 a acţiunii tematice de control pentru verificarea respectării legislației în vigoare privind alimentele tratate cu radiaţii ionizante**.

Acţiunea a constat în verificarea, în principal a respectării prevederilor:

- Ordinului comun al MSF/MAAP/CNCAN nr. 855/98/90/2001 pentru aprobarea Normelor privind alimentele şi ingredientele alimentare tratate cu radiaţii ionizante (Monitorul Oficial, Partea I, nr. 281/25.04.2002)– transpune Directiva CE 2/1999.

- Ordinului MSP nr. 870/2006 privind aprobarea listei cu alimentele şi ingredientele alimentare şi dozele maxime la care acestea pot fi tratate cu radiaţii ionizante, în vederea autorizării introducerii lor pe piaţă (Monitorul Oficial, Partea I, nr. 632/21.07.2006) – transpune Directiva CE 3/1999.

- Hotărârii Guvernului nr. 355/2007 privind supravegherea lucrătorilor.

- Ordinului nr. 1225/2003 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă, cu modificările și completările ulterioare.

**Acțiunile de control au avut în vedere, în principal:**

* verificarea prin sondaj a unor produse din categoriile alimentare permise a fi iradiate conform legislaţiei europene şi naţionale în vigoare: plante aromatice uscate, condimente, ingrediente vegetale uscate în special provenite din state nemembre UE, în special asiatice, folosite pentru asezonarea mâncărurilor ( ca de exemplu: morcov deshidratat, ceapă deshidratată, usturoi deshidratat, sfeclă deshidratată, păstârnac deshidratat, pătrunjel deshidratat, ţelină deshidratată, ardei verde/roşu deshidratat etc.), precum şi verificarea unor suplimente alimentare vegetale (care pot conţine în compoziţie, ingrediente din cele enumerate anterior),
* verificarea prezenţei pe etichetele acestora, a menţiunii tratamentului de iradiere: “iradiat” sau “tratat cu radiaţii ionizante” fie a întregului produs, fie a ingredientului respectiv;

Urmare a acţiunii tematice au fost controlate la nivel naţional un număr de 610 controale, în care au fost verificate **2717 produse alimentare**, din categoria condimente, plante aromatice, etc, din care **48 produse au fost necorespunzătoare** din punct de vedere al respectării cerințelor privind etichetarea în sensul că:

- pe eticheta unor produse nu era menționată pe ambalaj, țara de origine a produsului, conform Regulamentului UE nr. 1169/2011 (DSP Brăila – **33 tipuri produse** și DSP Harghita- **2 produse**).

- pe eticheta a 9 produse (2,250 kg) de boia dulce nu erau înscrise date de identificare (DSP Arad - **9 produse**),

- lipsa etichetării a 4 produse de tipul condimente deshidratate, porționate în unitate, ambalate în cantități mici (DSP București- **4 produse**).

Pentru deficiențele constatate mai sus menționate, inspectorii sanitari au aplicat sancțiuni contravenționale și au dispuns măsura retragerii de la comercializare a produselor din stoc, până la reetichetarea corespunzătoare.

De asemenea, în urma verificărilor etichetelor, pe niciuna dintre etichetele produselor alimentare controlate **nu a fost identificată mențiunea “iradiat” sau “tratat cu radiații ionizante” și nici pictograma aferantă tratării,** conform prevederilor art. 12 din Ordinul comun nr. 855/98/90 din 2001 pentru aprobarea Normelor privind alimentele și ingredientele alimentare tratate cu radiații ionizante.

Totodată, s-au verificat în unele unități (exemplu: în unități care preparau mixuri de condiment și ingredient pentru fabricile de preparate din carne), **71 buletine de analiză** ale unor condiment utilizate în procesul tehnologic de fabricare a mixurilor. Nu au fost raportate neconformități, buletinele de analiză fiind eliberate de laboratoare autorizate . Pe buletinele de analiză verificate, se menționa că produsele analizate nu au fost supuse tratamentului cu radiații ionizante (exemplu: DSP Brăila - 9 buletine de analiză, DSP Arad - 10 buletine de analiză, DSP Harghita -10 buletine de analiza, DSP Ilfov - 7 buletine de analiză, DSP Mureș - 18 buletine de analiză, DSP Satu Mare - 12 buletine de analiză, DSP Sibiu - 4 buletine de analiză și DSP Argeș - 1 buletin de analiză).

Unii angajați care manipulau produsele alimentare nu aveau efectuate cursurile privind însușirea noțiunilor fundamentale de igiena.

În unele unități controlate s-a constatat că unii angajați nu aveau întocmite fișele de aptitudine conform prevederilor Hotărârii Guvernului nr. 355/2007 privind supravegherea lucrătorilor.

**Alte deficiențe igienico-sanitare constatate** au fost:

* depozitare necorespunzătoare a produselor alimentare, motiv pentru care inspectorii sanitari au aplicat sancțiune contravențională (DSP Arad),
* neefectuarea operațiunilor de curățenie și/sau dezinfecție în spațiul de depozitare, motiv pentru care inspectorii sanitari au aplicat sancțiuni contravenționale (DSP Arad).

De asemenea, în urma centralizării machetelor transmise de DSP-uri a reieşit faptul că, în cadrul acţiunii tematice **a fost prelevată la suspiciune** **1 probă (DSP Ilfo**v), aceasta aflându-se în lucru, urmând ca în funcţie de rezultatele determinărilor, inspectorii sanitari să dispună măsurile legale care se impun.

**Pentru neconformităţile identificate în cadrul acţiunilor de control au fost aplicate 68 sancţiuni contravenţionale, dintre care:**

* **29 avertismente;**
* **39 amenzi, în valoare de 90600 lei.**

**Au fost retrase temporar de la comercializare:**

- 2900 bucăți (diverse tipuri de produse, precum condiment, plante aromatice), din care 2643 bucăți retrase de DSP Brăila,

- 4 kg condimente (DSP Iași).

Precizăm faptul că, în cadrul acţiunilor de control, în cazul identificării de neconformităţi, inspectorii sanitari au informat **Inspecția Sanitară de Stat din cadrul Ministerului Sănătății care a transmis adrese direc**ţiilor de sănătate publică în a căror arie teritorială își are sediul/punctul de lucru, producătorul/distribuitorul/furnizorul, în vederea dispunerii măsurilor legale care se impun.

Pentru asigurarea protecţiei sănătăţii, inspectorii sanitari vor efectua recontroale la unităţile la care au fost depistate deficienţe şi neconformităţi de la prevederile legislaţiei în vigoare .